ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 12ΗΣ ΟΚΤΩΒΡΙΟΥ 1982. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΡΛΑΝΔΙΑΣ. - ΜΗ ΕΚΤΕΛΕΣΗ ΤΗΣ ΟΔΗΓΙΑΣ 77/91/ΕΟΚ. - ΥΠΟΘΕΣΗ 151/81.



Συλλογή της Νομολογίας του Δικαστηρίου 1982 σελίδα 03573



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κράτη μέλη — Υποχρεώσεις — Εκτέλεση τών οδηγιών — Μή τήρηση τών προθεσμιών εφαρμογής — Αιτιολόγηση τής παραβάσεως — Ανεπίτρεπτο

( Συνθήκη ΕΟΚ , άρθρο 169 )

Περίληψη

Κράτος μέλος δέν δύναται νά επικαλεσθεί διατάξεις , τήν ακολουθουμένη πρακτική ή καταστάσεις τής εσωτερικής εννόμου τάξεώς του γιά νά δικαιολογήσει τήν μή τήρηση τών υποχρεώσεων πού απορρέουν από τίς κοινοτικές οδηγίες .

Επειδή οι κυβερνήσεις τών κρατών μελών μετέχουν στό νομοπαρασκευαστικό έργο γιά τήν θέσπιση τών οδηγιών , οφείλουν νά ειναι σέ θέση νά επεξεργασθούν , εντός τής ταχθείσης γιά τήν εφαρμογή τους προθεσμίας , τό σχέδιο τών απαραιτήτων πρός τούτο νομοθετικών διατάξεων .

Διάδικοι

Στήν υπόθεση 151/81 ,

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένη από τόν νομικό της σύμβουλο Anthony McClellan , μέ αντίκλητο στό Λουξεμβούργο τόν Oreste Montalto , μέλος τής νομικής της υπηρεσίας , κτίριο Jean Monnet , Kirchberg ,

προσφεύγουσα ,

κατά

ΙΡΛΑΝΔΙΑΣ , εκπροσωπουμένη από τόν Louis J . Dockery , Chief State Solicitor , επικουρούμενο από τόν δικηγόρο James O’Reilly , Barrister at Law , μέ τόπο επιδόσεων στό Λουξεμβούργο τήν πρεσβεία τής Ιρλανδίας ,

καθ’ ης ,

Αντικείμενο της υπόθεσης

πού έχει ως αντικείμενο νά αναγνωρισθεί οτι η Ιρλανδία , μή θεσπίζοντας εντός τών ταχθεισών προθεσμιών τίς αναγκαίες διατάξεις γιά τήν συμμόρφωσή της πρός τήν δεύτερη οδηγία , 77/91 , τού Συμβουλίου , τής 13ης Δεκεμβρίου 1976 , περί συντονισμού τών εγγυήσεων πού απαιτούνται στά κράτη μέλη εκ μέρους τών εταιριών , κατά τήν έννοια τού άρθρου 58 , δεύτερη παράγραφος , τής συνθήκης , γιά τήν προστασία τών συμφερόντων τών εταίρων καί τών τρίτων , μέ σκοπό νά καταστούν οι εγγυήσεις αυτές ισοδύναμες οσον αφορά τήν σύσταση τής ανωνύμου εταιρίας καί τή διατήρηση καί τίς μεταβολές τού κεφαλαίου της , παρέβη υποχρέωση πού υπέχει εκ τής συνθήκης ,

Σκεπτικό της απόφασης

1 Μέ δικόγραφο πού κατέθεσε στήν γραμματεία τού Δικαστηρίου στίς 5 Ιουνίου 1981 , η Επιτροπή ήσκησε δυνάμει τού άρθρου 169 τής συνθήκης ΕΟΚ , προσφυγή , μέ τήν οποία ζητεί νά αναγνωρισθεί οτι η Ιρλανδία , παραλείποντας νά θεσπίσει εντός τής ταχθείσης προθεσμίας τίς αναγκαίες εσωτερικές διατάξεις γιά τήν συμμόρφωσή της πρός τήν δεύτερη οδηγία , 77/91 , τού Συμβουλίου , τής 13ης Δεκεμβρίου 1976 , περί συντονισμού τών εγγυήσεων πού απαιτούνται στά κράτη μέλη εκ μέρους τών εταιριών , κατά τήν έννοια τού άρθρου 58 , δεύτερη παράγραφος , τής συνθήκης , γιά τήν προστασία τών συμφερόντων τών εταίρων καί τών τρίτων , μέ σκοπό νά καταστούν οι εγγυήσεις αυτές ισοδύναμες οσον αφορά τήν σύσταση τής ανωνύμου εταιρίας καί τή διατήρηση καί τίς μεταβολές τού κεφαλαίου της ( ΕΕ ειδ . εκδ . 06/001 , σ . 230 ), παρέβη υποχρέωση πού υπέχει εκ τής συνθήκης .

2 Κατά τό άρθρο 43 τής οδηγίας , τά κράτη μέλη υπεχρεούντο νά θέσουν σέ ισχύ τίς αναγκαίες νομοθετικές , κανονιστικές καί διοικητικές διατάξεις εντός προθεσμίας δύο ετών από τής κοινοποιήσεως τής οδηγίας . Δεδομένου οτι η εν λόγω οδηγία εκοινοποιήθη στήν Ιρλανδία στίς 16 Δεκεμβρίου 1976 , η σχετική προθεσμία έληξε στίς 16 Δεκεμβρίου 1978 .

3 Η ιρλανδική κυβέρνηση δέν αμφισβητεί οτι δέν εξεπλήρωσε τήν υποχρέωση αυτή . Πάντως τονίζει οτι η σημειωθείσα καθυστέρηση στήν εφαρμογή τής οδηγίας οφείλεται όχι σέ οιαδήποτε έλλειψη ενδιαφέροντος εκ μέρους τής Ιρλανδίας ή τών αρμοδίων ιρλανδικών αρχών σέ σχέση μέ τήν ανάγκη θεσπίσεως τής απαραίτητης νομοθεσίας , αλλά κυρίως στό πολυσύνθετο τού θέματος πού εξ άλλου δέν αποτελεί παρά μία πλευρά από τίς πολυάριθμες άλλες σύνθετες πρωτοβουλίες πού ανελήφθησαν σέ κοινοτικό επίπεδο στό πεδίο τού εταιρικού δικαίου . Οι δυσχέρειες πού συνήντησαν η Ιρλανδία καί άλλα κράτη μέλη γιά τήν εφαρμογή τής οδηγίας αποδεικνύουν οτι η ταχθείσα πρός τόν σκοπό αυτό προθεσμία ηταν ανεπαρκής .

4 Οι περιστάσεις αυτές δέν ειναι ικανές νά εξαλείψουν τήν παράβαση πού προσάπτεται στήν Ιρλανδία . Κατά παγία νομολογία , ενα κράτος μέλος δέν δύναται νά επικαλεσθεί διατάξεις , τήν ακολουθουμένη πρακτική ή καταστάσεις τής εσωτερικής εννόμου τάξεώς του γιά νά δικαιολογήσει τήν μή τήρηση τών υποχρεώσεων πού απορρέουν από τίς κοινοτικές οδηγίες .

5 Πρέπει νά υπογραμμισθεί περαιτέρω οτι οι κυβερνήσεις τών κρατών μελών συμμετέχουν στίς εργασίες προπαρασκευής τών οδηγιών καί οφείλουν συνεπώς νά ειναι σέ θέση νά εκπονήσουν εντός τής τασσομένης προθεσμίας τό σχέδιο τών αναγκαίων γιά τήν εφαρμογή τους νομοθετικών διατάξεων . Όπως προκύπτει ομως από τίς παρασχεθείσες κατά τήν διάρκεια τής δίκης πληροφορίες , στό ιρλανδικό κοινοβούλιο δέν ειχε ακόμη υποβληθεί κανένα σχέδιο νόμου ούτε κατά τήν λήξη τής προθεσμίας πρός εκτέλεση τής οδηγίας , αλλ’ ούτε καί κατά τήν ημέρα πού η Επιτροπή ήσκησε τήν προσφυγή της .

6 Πρέπει νά αναγνωρισθεί οτι η Ιρλανδία , μή θεσπίζοντας εντός τής ταχθείσης προθεσμίας τίς αναγκαίες διατάξεις γιά τήν συμμόρφωσή της πρός τήν οδηγία 77/91 τού Συμβουλίου , τής 13ης Δεκεμβρίου 1976 , παρέβη τίς υποχρεώσεις πού υπέχει εκ τής συνθήκης .

Απόφαση για τα δικαστικά έξοδα

Επί τών δικαστικών εξόδων

7 Κατά τό άρθρο 69 , παράγραφος 2 , τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα . Επειδή η καθ’ ης ηττήθη , πρέπει νά καταδικασθεί στά δικαστικά έξοδα .

Διατακτικό

Διά ταύτα

ΤΟ ΔΙΚΑΣΤΗΡΙΟ

κρίνει καί αποφασίζει :

1 ) Η Ιρλανδία , μή θεσπίζοντας εντός τής ταχθείσης προθεσμίας τίς αναγκαίες διατάξεις γιά τήν συμμόρφωσή της πρός τήν δεύτερη οδηγία , 77/91 , τού Συμβουλίου , τής 13ης Δεκεμβρίου 1976 , περί συντονισμού τών εγγυήσεων πού απαιτούνται στά κράτη μέλη εκ μέρους τών εταιριών , κατά τήν έννοια τού άρθρου 58 , δεύτερη παράγραφος , τής συνθήκης , γιά τήν προστασία τών συμφερόντων τών εταίρων καί τών τρίτων , μέ σκοπό νά καταστούν οι εγγυήσεις αυτές ισοδύναμες οσον αφορά τήν σύσταση τής ανωνύμου εταιρίας καί τή διατήρηση καί τίς μεταβολές τού κεφαλαίου της , παρέβη τίς υποχρεώσεις πού υπέχει εκ τής συνθήκης ΕΟΚ .

2)Καταδικάζει τήν Ιρλανδία στά δικαστικά έξοδα .